**„Асистентска подкрепа“**

**Социална услуга в Община Полски Тръмбеш**

**Прием на документи за включване в социалната услуга**

Община Полски Тръмбеш в качеството си на доставчик на социалната услуга „Асистентска подкрепа“ за територията на Община Полски Тръмбеш, в изпълнение на Закона за социалните услуги обявява, приема документи от кандидати за потребители на социалната услуга „Асистентска подкрепа“, както и за лица желаещи да работят като социални асистенти.

„Асистентска подкрепа“ е специализирана социална услуга, която включва ежедневна почасова подкрепа в домашна среда на деца и лица с трайни увреждания и на лица в надтрудоспособна възраст в невъзможност за самообслужване, предоставяна от лице назначено на длъжност „Социален асистент“.

Потребители на социалната услуга „Асистентска подкрепа“, съгласно Закона за социалните услуги са следните целеви групи:

* лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност;
* деца с трайни увреждания и пълнолетни лица с трайни увреждания с определена чужда помощ, които не ползват асистентска подкрепа, помощ за осигуряване на асистентска подкрепа или за които не се получава помощ за грижа в домашна среда по реда на друг закон.

Кандидатите за потребители заявяват желанието си да ползват социалната услуга „Асистентска подкрепа” по настоящ адрес, като необходимите документи за кандидатстване са следните:

* Заявление-декларация /по образец/;
* Документ за самоличност (за справка);
* Експертно решение на ТЕЛК/НЕЛК (копие); Медицински протокол на ЛКК (копие); Други медицински документи – актуална епикриза и др. (копие);
* Пълномощно (в случай, че документите не се подават лично от кандидата за потребител).

Кандидатите да работят като „социални асистенти” заявяват желанието си да предоставят социалната услуга „Асистентска подкрепа”, като необходимите документи за кандидатстване са следните:

Максималната  продължителност за ползване на социалната услуга „Асистентска подкрепа” от един потребител е до 4 часа дневно, всеки работен ден, съобразно изготвената индивидуална оценка на потребностите.

С лицата които желаят да работят като социални асистенти се провежда интервю и след одобряване се вписват в списъка на чакащите. При освобождаване на работно място или при увеличаване на броя на социалните асистенти, след одобряване на ново щатно разписание се назначават лицата които са с най-висок брой точки и съобразно населеното място в което желаят да работят.

Документи от кандидатите за потребители, желаещи да ползват социалната услуга „Асистентска подкрепа“, и кандидати да работят като „Социални асистенти” в изпълнение на Закона за социалните услуги се подават в сградата на Община Полски Тръмбеш, ул.„Черно море“ № 4, всеки работен ден от 08:00 до 17:00 часа.

Заявления по образец за включване в социалната услуга „Асистентска подкрепа“ могат да бъдат изтеглени от официалната интернет страница на Община Полски Тръмбеш или при желание да бъдат получени на място в сградата на Община Полски Тръмбеш.

За информация тел. 06141 41-48; 06141/41-21 – Отдел „Социална политика, образование и култура“ в Община Полски Тръмбеш.